РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/196-20

9. децембар 2020. године

Б е о г р а д

ЗАПИСНИК

11. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 9. ДЕЦЕМБРА 2020. ГОДИНЕ

Седница је почела у 13,30 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Оливера Пешић, Соња Влаховић, Горан Ковачевић, Бобан Бирманчевић, Братимир Васиљевић и Ана Чарапић.

Седници су присуствовали и: Виктор Јевтовић (заменик члана Одбора Верољуба Арсића), Адријана Пуповац (заменик члана Одбора Душка Тарбука), Зоран Томић (заменик члана Одбора Братимира Васиљевића) и Радован Тврдишић (заменик члана Одбора Марине Рагуш).

Седници нису присуствовали чланови Одбора: Душан Бајатовић, Никола Јоловић, Владимир Маринковић, Золтан Пек, Војислав Вујић и Милорад Мијатовић, као ни њихови заменици.

 Седници је присуствовао и повереник из Министарства финансија Саша Стевановић, државни секретар.

На предлог председника Одбора, Одбор је, једногласно (11 је гласало „за“), утврдио следећи:

Д н е в н и р е д

1. Разматрање Предлога закона о буџету Републике Србије за 2021. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2021. годину, Предлогом одлуке о давању сагласности на Финансијски план Републичког фонда за здравствено осигурање за 2021. годину, Предлогом одлуке о давању сагласности на Финансијски план Фонда за социјално осигурање војних осигураника за 2021. годину и Предлогом одлуке о давању сагласности на Финансијски план Националне службе за запошљавање за 2021. годину, који је поднела Влада (број 400-1861/20 од 20. новембра 2020.године), у појединостима.

**ПРВА ТАЧКА ДНЕВНОГ РЕДА: Разматрање Предлога закона о буџету Републике Србије за 2021. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2021. годину, Предлогом одлуке о давању сагласности на Финансијски план Републичког фонда за здравствено осигурање за 2021. годину, Предлогом одлуке о давању сагласности на Финансијски план Фонда за социјално осигурање војних осигураника за 2021. годину и Предлогом одлуке о давању сагласности на Финансијски план Националне службе за запошљавање за 2021. годину, који је поднела Влада (број 400-1861/20 од 20. новембра 2020.године), у појединостима.**

Одбор је, једногласно (11 је гласало „за“), одлучио да прихвати амандман Владе Републике Србије на члан 1. Предлога закона.

Одбор је, једногласно (11 је гласало „за“), одлучио да прихвати амандман Владе Републике Србије на члан 3. Предлога закона.

Одбор је, једногласно (11 је гласало „за“), одлучио да прихвати амандман, са исправком, Владе Републике Србије на члан 8. Предлога закона.

Одбор је, већином гласова (10 није гласало, један „против“), одлучио да одбије амандман, са исправком, на члан 8. Предлога закона, који су поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Аргејнд Бајрами.

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о буџету Републике Србије за 2021. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2021. годину, Предлогом одлуке о давању сагласности на Финансијски план Републичког фонда за здравствено осигурање за 2021. годину, Предлогом одлуке о давању сагласности на Финансијски план Фонда за социјално осигурање војних осигураника за 2021. годину и Предлогом одлуке о давању сагласности на Финансијски план Националне службе за запошљавање за 2021. годину.

Одбор је одлучио да предложи Народној скупштини да **прихвати** следеће амандмане:

* на члан 1, који је поднела Влада Републике Србије,
* на члан 3, који је поднела Влада Републике Србије,
* на члан 8, са исправком који је поднела Влада Републике Србије.

Одбор је одлучио да предложи Народној скупштини да **одбије** следеће амандмане:

* на члан 8, са исправком који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Аргјенд Бајрами.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 13,35 часова.

Седница је тонски снимана.

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић